Document ID: 31998R2374

KOMMISSIONENS FORORDNING (EF) Nr. 2374/98 af 3. november 1998 om tilladelse til anvendelse af nye tilsætningsstoffer i foderstoffer (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens direktiv 98/19/EF (2), særlig artikel 9j og artikel 3, og
ud fra følgende betragtninger:
Ifølge direktiv 70/524/EØF kan der gives tilladelse til anvendelse af nye tilsætningsstoffer og til nye anvendelser af tilsætningsstoffer på baggrund af udviklingen i den videnskabelige og tekniske viden;
ved Rådets direktiv 93/113/EF (3), senest ændret ved direktiv 97/40/EF (4), blev medlemsstaterne som undtagelse fra direktiv 70/524/EØF bemyndiget til midlertidigt at tillade anvendelse og afsætning af enzymer, mikroorganismer og præparater heraf i foderstoffer;
gennemgangen af de dossierer, som medlemsstaterne har indgivet efter artikel 3 i direktiv 93/113/EF, viser, at en række stoffer, der tilhører grupperne af enzymer og mikroorganismer, midlertidigt kan godkendes;
Den Videnskabelige Komité for Foder har afgivet positiv udtalelse om disse stoffers uskadelighed;
de i denne forordning fastsatte foranstaltninger er i overensstemmelse med udtalelse fra Den Stående Foderstofkomité -
UDSTEDT FØLGENDE FORORDNING:
Artikel 1
De stoffer, der tilhører gruppen af enzymer, og som er opregnet i bilaget til nærværende forordning, kan i henhold til direktiv 70/524/EØF tillades anvendt som tilsætningsstoffer i foderstoffer på de i nævnte bilag fastsatte betingelser.
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Den anvendes fra den 1. juli 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 1998.

Labels: 7
0
17
6